7. ΒΑΣΙΛΙΚΟΝ ΔΙΑΤΑΓΜΑ της 14/18 Οκτ. 1914 Περί μεταρρυθμίσεως του από 18 Δεκ. 1911 Β. Διατάγματος περί εκτελέσεως του περί οργανισμού της Κεντρικής υπηρεσίας του Υπουργείου της Δικαιοσύνης νόμου (ανωτ. αρ. 4.). Άρθρ.1-10.(Καταργήθησαν δια των διατάξεων του κατωτέρου νέου Οργανισμού του Υπουργείου Δικαιοσύνης). (7β)"Άρθρ.11".-Εν εκάστω τμήματι, προς τοις κατά τα προηγούμενα άρθρα βιβλίοις, τηρείται προσέτι ίδιον βιβλίον αποσκευής, εν ω εγγράφονται τα ανήκοντα αυτώ βιβλία, έπιπλα και σκεύη, γενικόν δε τοιούτον τηρείται εν τω Λογιστικώ τμήματι. Το άνω άρθρον διατηρηθέν έλαβε τον αριθμόν 11 δια του άρθρ. 2 του Β.Δ. 2/20 Σεπτ. 1917. Άρθρ.12.-(Κατηργήθη δια των διατάξεων του κατωτέρω νέου Οργανισμού του Υπουργείου Δικαιοσύνης). (9)"Άρθρ.13.-Οι προϊστάμενοι των Διευθύνσεων και οι τμηματάρχαι των μη υπαγομένων εις ταύτας τμημάτων διευθύνουσι τας ανατεθειμένας εις τας υπ' αυτούς διευθύνσεις ή τμήματα εργασίας και εισάγουσιν εις τον Υπουργόν προς απόφασιν τας οικείας υποθέσεις, οι δε υπ' αυτούς υπάλληλοι ενεργούσι κατά παραγγελίαν των προϊσταμένων αυτών. Οι εν διευθύνσεσι τμηματάρχαι εισηγούνται μεν επίσης απ’ ευθείας προς τον Υπουργόν τας οικείας υποθέσεις, αλλ' αφού προηγουμένως τα σχέδια των εισηγητέων εγγράφων προσυπογραφώσιν υπό του αρμοδίου Διευθυντού". (Αι παρ.2 και 3 κατηργήθησαν δια των διατάξεων του κατωτέρω νέου Οργανισμού του Υπουργείου Δικαιοσύνης). Άρθρ.14.-(Κατηργήθη δια των διατάξεων του κατωτέρω νέου Οργανισμού του Υπουργείου Δικαιοσύνης). Άρθρ.15.-(Κατηργήθη δια του από 27 Μαρτ./4 Απρ. 1952 Β.Δ/τος κατωτέρω αριθ. 44). (12)."Άρθρ.16.-Η δια την Κεντρικήν Υπηρεσίαν προμήθεια ειδών γραφικής ύλης, επίπλων και σκευών ή βιβλίων, και η μέριμνα της βιβλιοδετήσεως των βιβλίων, γίνεται υπό του λογιστικού τμήματος, επί τη βάσει σημειωμάτων των διευθύνσεων ή τμημάτων εγκεκριμένων υπό του Υπουργού, πλην εάν η προμήθεια υπερβαίνει τας 1000 δραχμάς, ότε ενεργείται, επιμελεία του αυτού τμήματος, δημοπρασία. Η προμήθεια χάρτου και εντύπων στατιστικής και Ποινικού Μητρώου, εφ' όσον η αξία αυτών δεν υπερβαίνει τας χιλίας δραχμάς, ενεργείται υπό της Διευθύνσεως της Στατιστικής". Το άρθρον τούτο ετροποποιήθη ως άνω λαβόν τον αριθμόν 16 δια του άρθρ. 2 του Β.Δ. 2/20 Σεπτ. 1917. ΚΕΦΑΛΑΙΟΝ Γ' Λειτουργία και αρμοδιότης του Διοικητικού Συμβουλίου. 1.Συγκρότησις του Συμβουλίου Άρθρ.17.-(Η πρώτη παράγραφος αφορά την συγκρότησιν του διοικητικού Συμβουλίου, περί ης ιδέ ήδη σχετικάς διατάξεις του νέου Οργανισμού του Υπουργείου Δικαιοσύνης). Το Συμβούλιον τούτο, ως και το κατά το άρθρον 5 Γνωμοδοτικόν περί Β. Χάριτος Συμβούλιον, συνεδριάζουσιν εν τω Υπουργείω Δικαιοσύνης". (14)."Άρθρ.18".-Υπό του γραμματέως του συμβουλίου τηρούνται: α)Πρωτόκολλον των εισερχομένων και εξερχομένων εγγράφων. β)Βιβλίον πρακτικών των συνεδρίων του συμβουλίου, εν ω καταγράφονται εν περιλήψει κατά συνεδρίαν τα κατ' αυτήν συζητηθέντα και αποφασισθέντα. Εν αρχή των πρακτικών εκάστης συνεδρίας γίνεται μνεία των παρόντων και απόντων μελών. Τα πρακτικά εκάστης συνεδρίας, αναγιγνωσκόμενα, επικυρούνται υπό των παραστάντων κατ' αυτήν δια της υπογραφής αυτών κατά την επομένην συνεδρίαν. Προκειμένης επειγούσης ανάγκης υποβολής αντιγράφου πρακτικού τινος προς το Υπουργείον προς της ωρισμένης δια την επομένην συνεδρίασιν ημέρας, συντάσσεται αμέσως και υπογράφεται κατά την αυτήν συνεδρίασιν το οικείον πρακτικόν, μεταγραφόμενον ύστερον εν τω βιβλίω. (15)."Άρθρ.19".-Το διοικητικόν Συμβούλιον, προς ενάσκησιν των εν νόμω καθοριζομένων δικαιωμάτων και καθηκόντων του, απευθύνει έγγραφα προς οιανδήποτε αρχήν και δέχεται τοιαύτα ή και αναφοράς. Τα του συμβουλίου έγγραφα υπογράφονται υπό του προέδρου αυτού, ή εν ελλείψει ή κωλύματι αυτού, υφ' οιουδήποτε εκ των μελών, ως προεδρεύοντος. Άρθρ.20-39.(Κατηργήθησαν δια των διατάξεων του Δημοσιοϋπαλληλικού Κώδικος και του κατωτέρω νέου Οργανισμού του Υπουργείου Δικαιοσύνης). 